پٹھانے خان

پٹھانے خان یا پٹھان خان (پیدائشی نام غلام محمد؛ ولادت: 1926ء - وفات: 2000ء) پاکستان کے سرائیکی وسیب سے تعلق تھا اور وہ سرائیکی لوک گلوکار تھے۔ انہوں نے زیادہ تر کافی یا غزل (سرائیکی زبان) میں ہی گائی، عام طور پر خواجہ غلام فرید اور شاہ حسین جیسے پنجابی صوفی شاعروں کو ہی گاتے تھے۔ پٹھانے خان کو 1979ء میں صدر پاکستان نے تمغائے حسن کارکردگی سے نوازا۔

نام کے پیچھے کی کہانی 
جب غلام محمد صرف چند سال کے تھے، ان کے والد نے تیسری شادی کی اور اپنی تیسری بیوی کو گھر لے آئے، اس کے بعد غلام محمد کی والدہ نے غلام محمد کے والد کو چھوڑنے کا فیصلہ کیا۔ وہ اپنے جوان بیٹے کو ساتھ لے کر اپنے والد کے ساتھ رہنے کے لیے کوٹ ادو چلی گئیں۔ جب غلام محمد شدید بیمار ہوئے تو ان کی والدہ ان کو 'سید' کے گھر (ایک روحانی پیشوا کا گھر) لے گئیں۔ سید کی بیوی نے ان کی دیکھ بھال کی اور ان کی والدہ کو غلام محمد کا نام تبدیل کرنے کا مشورہ دیا۔ سید کی اہلیہ کی بیٹی نے تبصرہ کیا کہ وہ پٹھان خان کی طرح نظر آتے ہیں (اس خطے میں، یہ نام محبت اور بہادری کی علامت ہے) اور اسی دن سے ہی وہ 'پٹھانے خان' کے نام سے جانے جاتے ہیں۔ غلام محمد کی والدہ نے اپنے بچے کی زندگی بچانے کے لیے نیا نام دیا۔

ابتدائی زندگی 
پٹھانے خان 1926ء میں صوبہ پنجاب کے شہر کوٹ ادو سے کئی میل دور صحرائے تھل میں واقع ایک گاؤں بستی تمبو ولی میں پیدا ہوئے تھے۔ پٹھانے خان اپنی والدہ سے بہت لگاؤ رکھتے تھے۔ والدہ نے پٹھانے خان کا خوب خیال رکھا اور ان کو تعلیم دلانے کی کوشش کی۔ پٹھانے خان نے اپنے والد خمیسہ خان کی طرح اپنا وقت گھومتے پھرتے، غور و فکر کرتے اور اپنا وقت گاتے ہوئے صرف کیا کرتے تھے۔ پٹھانے خان نے گانا شروع کیا جس میں زیادہ تر خواجہ غلام فرید کی کافی گاتے جو کوٹ مٹھن کے مشہور صوفی شاعر تھے۔ اس کے پہلے پٹھانے خان کے استاد بابا میر خان تھے، جنھوں نے انہیں ہر وہ چیز سکھائی جو وہ جانتے تھے۔

ٹیلی ویژن پر مقبول نغمے 
 "چھینا این چھینیڈا یار" 
 "میڈا عشق وی توں" 
 "پیلو پاکیان نی"
 "جنداری لوٹی"
 "کیا ہوا سنانوان دل دا، کوئی مہرام یار نہ ملڈا"

البم

ایوارڈ 
 1979ء میں صدر پاکستان نے تمغائے حسن کارکردگی ایوارڈ نوازا۔

وفات 
پٹھانے خان 9 مارچ 2000ء کو جمعرات کے دن اپنے آبائی شہر کوٹ ادو میں طویل بیماری کے بعد انتقال کر گئے۔  ان کے جنازے میں شاعروں، دانشوروں، وکلا، تعلیمی ماہرین اور ضلعی عہدیداروں سمیت لوگوں کی ایک بڑی تعداد نے شرکت کی۔ پٹھانے خان کو کوٹ ادو میں واقع قبرستان میں دفن کیا گیا۔

مزید دیکھیے 
 مائی بھاگی
 عطاء اللہ خان عیسیٰ خیلوی

حوالہ جات

بیرونی روابط 
 بی بی سی میوزک کی ویب سائٹ پر پٹھان خان

1926ء کی پیدائشیں
2000ء کی وفیات
بیسویں صدی کے گلوکار
پاکستانی کلاس کی گلوکار
پاکستانی کلاسکی گلوکار
پاکستانی لوک گلوکار
پنجابی شخصیات
تمغائے حسن کارکردگی وصول کنندگان
سرائیکی گلوکار
ضلع مظفرگڑھ کی شخصیات
پنجابی گلوکار
مظفرگڑھ کی شخصیات